WikipediA 


Swahilin kieli 


Swahili^ (myös suahili} 2 ^ suaheli ^ 3 l swahiliksi 
kiswahili ) on bantukieli, jota puhutaan laajalla alueella 
Itä-Afrikassa. Kieltä puhuvat äidinkielenään swahilit. 
Äidinkielenään swahilia puhuvia on arviolta 
15 miljoonaani Toisena kielenään sitä puhuu arviolta 
jopa 100 miljoonaa ihmistä^. Swahilia käytetään 
suuressa osassa itäistä Afrikkaa lingua francana. 


Swahili on Tansanian ensimmäinen virallinen 
kieli lahde? j a Kenian, ja Ugandan toinen virallinen kieli 
englannin ohella sekä yksi Kongon demokraattisen tasavallan kansallisista kielistä. Lisäksi sitä puhutaan 
Burundissa, Mosambikissa, Sambiassa, Somaliassa, Ruandassa, Komoreilla ja Madagaskarilla. Yleensä 
swahili on opittu kieli, mutta äidinkielisiä puhujia on yhä enemmän, erityisesti suurkaupungeissa. 

Levinneisyys 


swahili 

Oma nimi 

Kisvvahili 

Muu nimi 

suahili 

Tiedot 

Alue 

Itä-Afrikka 

Virallinen 


Tansania 

kieli 

3E 

Kenia 



Kongon demokraattinen 


tasavalta 
. Ruanda 



Uganda 

Puhujia 

äidinkielenään 15 000 000, 
toisena kielenään jopa 

100 000 000 

Kirjaimisto 

arabialainen, latinalainen 

Kielenhuolto Baraza la Kisvvahili la Taita 


(Tansania) 

Chama cha Kisvvahili cha Taita 


(Kenia) 

Kielitieteellinen luokitus 

Kielikunta 

nigeriläis-kongolaiset kielet 

Kieliryhmä 

bantukielet 

Kielikoodit 

ISO 639-1 

s w 


ISO 639-2 

svva 

ISO 639-3 

svvh (http://vwvw-01.sil.org/iso639- 


3/documentation.asp?id=swh) 



Ohje 














































Swahilin kielen puhuma-alue on merkitty yllä olevaan karttaan. 

■ Tummanvihreällä alueella swahili on ihmisten äidinkieli. 

■ Vihreällä alueella swahili on valtion tai osavaltion virallinen kieli. 

■ Vaaleanvihreällä alueella swahili on yleisesti osattu vieras kieli. 

Historia 


Alun perin swahili oli Afrikan itärannikon merenkulkijoiden kieli. Sitä puhuttiin Swahilirannikolla, Etelä- 
Somaliasta Pohjois-Mosambikiin ulottuvalla rannikkokaistaleella. Arabialaiset ja persialaiset kauppiaat 
vaikuttivat merkittävästi sekä swahilin kielen että swahilien yhteiskunnan kehittymiseen. Swahilin kielessä 
onkin lukuisia lainasanoja sekä arabiasta että persiasta. Huomattavin swahilinkielinen kaupunkikeskus oli 
Sansibarin saari. 

Swahilin kieli alkoi levitä sisämaahan päin 1800-luvulla erityisesti norsunluu- ja orjakaupan myötä. 
Swahilien kauppareitit kulkivat rannikolta aina keskiseen Afrikan suurten järvien toiselle puolelle. Kielen 
leviämistä edisti se, että lähes kaikki tuon alueen kansat puhuvat sille läheistä sukua olevia bantukieliä. 

Siirtomaavaltiaat toteuttivat vaihtelevaa kielipolitiikkaa Itä-Afrikassa. Iso-Britannia harjoitti Ugandassa ja 
Keniassa hajota ja hallitse -tyyppistä politiikkaa asettamalla paikalliset kielet toisiaan vastaan samalla kun 
he pyrkivät levittämään englannin kieltä. Sen sijaan Saksa vahvisti swahilin asemaa Tansaniassa ja Belgia 
Kongossa. 

Afrikan valtioiden itsenäistymisen jälkeen vain Tansania asetti swahilin viralliseksi kieleksi heti vuonna 
1962. Keniassa se tapahtui vasta vuonna 1974, mutta siitä lähtien swahilin asema on ollut sielläkin vakaa. 

Ugandan kielipolitiikka oli pitkään horjuvaa. Itsenäistymisen jälkeen englanti oli maan ainoa virallinen kieli. 
Idi Amin asetti swahilin toiseksi viralliseksi kieleksi, mutta sen asemaa ei vahvistettu enää hänen 
valtakautensa jälkeen vuoden 1995 perustuslaissa. Ugandan nykyinen presidentti Yoweri Museveni on 
vannoutunut swahilin tukija, joten swahili sai jälleen virallisen kielen aseman vuonna 2005. 

Belgian siirtomaakauden aikana Kinshasan Kongossa oli kaksi siirtomaakieltä, ranska ja flaami, sekä neljä 
alueellista valtakieltä: lingala pohjoisessa, kongo lännessä, luluanluba keskellä ja swahili idässä. Vuonna 
1960 tapahtuneen itsenäistymisen jälkeen ranska valittiin maan ainoaksi viralliseksi kieleksi. Päätöksellä oli 

















tuhoisa vaikutus föMe? , koska monilla alueilla ranskaa osattiin vain vähän. Pian palattiinkin siirtomaavallan 
aikaiseen kielijakoon, jossa myös swahilin asema palautettiin. Pääkaupungissa puhutun lingalan asema oli 
pitkään tärkein, mutta vuonna 1997 itäkongolaisen Laurent Kahilan noustua valtaa swahilin kielen asema on 
vahvistunut myös valtiollisella tasolla. 

Vuosien myötä swahilin kielen asema on vahvistunut kauttaaltaan ja nykyään sitä pidetään tärkeimpänä 
Saharan eteläpuolisen Afrikan kielistä, mitä osoittaa jo sekin, että vuonna 2004 swahilista tehtiin Afrikan 
unionin viides virallinen kieli englannin, ranskan, portugalin ja arabian seuraan. 

Swahili on leviämässä myös maantieteellisesti. Vuonna 2011 Etelä-Sudanin Kenian suurlähettiläs ilmoitti 
swahilin kielen aseman vahvistamisesta Etelä-Sudanissa [1] (https://web.archive.org/web/20110929171421/ 
http://www.coastweek.com/kenxin_110805_04.htm). Vuonna 2015 Zimbabwessa ilmoitettiin suunnitelmista 
tehdä swahilista pakollinen oppiaine kouluissa [2] (http://www.africareview.com/news/Zimbabwe-to-teach- 
Swahili-in-schools/979180-2714814-103xgq4z/index.html). 

Murteet 


Sansibarin murre eli kiunguja on ollut virallisen swahilin perustana aina siirtomaakaudelta alkaen. Siitä 
huolimatta swahilin kielellä on yli viisitoista murretta. 

■ Kiunguja on Sansibarin saarella ja sen ympäristössä puhuttu murre, johon virallinen swahili 
perustuu. 

■ Kimrimaa puhutaan Panganin, Vängän, Dar es Salaamin ja Rufijin alueilla sekä Mafian 
saarella. 

■ Kimgao: Puhutaan Kilwassa ja sen eteläpuolella. 

■ Kipemba on Pemba-saaren murre. 

■ Kimvita on Mvitan eli Mombasan murre. Perinteisesti se on toinen tärkeä murre kiungujan 
ohella. 

■ Kiamu on Lamu-saaren murre. 

■ Kingwanaa eli Katangan swahilia puhutaan Kongon demokraattisen tasavallan 
kaakkoisosassa. Paikalliset kielet kuten luluanluba, sanga ja bemba ovat vaikuttaneet siihen. 

■ Shikomori on Komorien saaristossa puhuttu kieli, joka on läheistä sukua swahilille. Kaikilla 
saarilla puhutaan omaa murrettaan. 

■ Kimwania puhutaan Kerimba-saarilla Mosambikin pohjoisrannikon tuntumassa. 

■ Chimwiinia puhutaan Barawassa, Somalian etelärannikolla. 


Sanasto 


Swahilin sanasto koostuu suurimmaksi osaksi alkuperäisistä bantusanoista ja arabiasta lainatuista sanoista. 
Lisäksi swahilissa on lainasanoja myös persiasta, portugalista, Intian niemimaan kielistä sekä 
siirtomaavallankielistä saksasta ja englannista. 

Joitakin yleisiä bantusanoja: 

■ mafuta = rasva, öljy 

■ mbwa = koira 

■ mnyama = eläin 

■ mtu = ihminen 

■ ng'ombe = nauta, karja 






■ nguruvve = sika 

■ nyama = liha 

■ tatu = kolme 

■ tvpepo = tuuli 

Muutamia arabiasta lainattuja sanoja: 

■ dakika = minuutti 

■ duka = kauppa 

■ hata = asti, saakka 

■ kitabu = kirja 

■ lugha = kieli 

■ safari = matka; safiri = matkustaa 

■ safi = puhdas, kirkas 

■ sheria = laki, saria 

■ tabibu = lääkäri; tibu = parantaa 

■ tisa = yhdeksän 

■ zeituni = oliivi 


Muutamia portugalista lainattuja sanoja: 

■ perä = päärynä 

■ meza = pöytä 


Kielinäyte 


»Watu wote wamezaliwa huru, hadhi na haki zao ni sawa. Wote wamejaliwa akili na dhamiri, hivyo yapasa 
watendeane kindugu.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) ^ 

Kielioppi 


Substantiivien luokat 

Swahilin kielessä substantiivit jaetaan substantiiviluokkiin, joita on 11 kappaletta. Tämän lisäksi on 3 
substantiiviluokkaa, jotka eivät sisällä substantiiveja, mutta joita käytetään ilmaistaessa mm. lokatiivisia 
suhteita. Substantiiveja sisältävät luokat esiintyvät pareittain, joissa parin ensimmäiseen osaan kuuluu 
substantiivin yksikkö, toiseen monikko. Substantiiviluokat ovat 1/2 (m/wa), 3/4 (m/mi), 5/6 (ji/ma), 7/8 
(ki/vi), 9/10 (n/n) ja 11 (u). Substantiivin luokka määräytyy suluissa olevan luokkaprefiksin mukaan. 






Substantiiviluokka 

svvahiliksi 

suomennos 

l(m-) 

mtu 

ihminen 

2 (wa-) 

watu 

ihmiset 

3 (m-) 

mti 

puu 

4 (mi-) 

miti 

puut 

5(jjö 

jicho 

silmä 

6 (ma-) 

macho 

silmät 

7 (idö 

kisu 

veitsi 

8 (vi-) 

visu 

veitset 

9 (n-) 

ndizi 

banaani 

10 (n-) 

ndizi 

banaanit 

11 (U-) 

utoto 

lapsuus 


Luokassa 9/10 luokkaprefiksi on sama yksikössä ja monikossa. Luokka 11 sisältää abstrakteja sanoja, joilla 
usein ei ole monikkoa. Jos monikko tässä luokassa halutaan ilmaista, muodostetaan monikko luokassa 6 tai 


10 . 


Substantiiviluokka 

svvahiliksi 

suomennos 

11/6 

ushungi/mashungi 

huivi/huivit 

11/6 

uuaji/mauaji 

tappo/tapot 

11/10 

utari/tari 

soittimen kieli/soittimen kielet 

11/10 

ukanda/kanda 

vyö, remmi/vyöt, remmit 


Lähteet 

1. Kotoistushanke: kielten nimet suomeksi (http://www.csc.fi/sivut/kotoistus/suositukset/cldr-l.5-2 
007-08-27-kielet.pdf) csc.fi. Viitattu 11.8.2009. 

2. Anhava, Jaakko: Maailman kielet ja kielikunnat, s. 129. Tampere: Gaudeamus, 1999. ISBN 
951-662-734-X. 

3. Uusi tietosanakirja, 19. osa, s. 234. Helsinki: Tietosanakirja oy, 1965. 

4. Ethnologue: Swahili (http://www.ethnologue.com/language/swh) (englanniksi) Viitattu 2.4.2015. 

5. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 
Pages/Language.aspx?LanglD=swa) 

Svvahilinkielisiä joukkoviestimiä 

■ RFI kiswahili (http://sw.rfi.fr/) 

■ BBC swahili (http://www.bbc.com/swahili) 

■ DW swahili (http://www.dw.com/sw/idhaa-ya-kiswahili/s-11588) 

Aiheesta muualla 

■ Swahilinkielinen VVikipedia (https://sw.wikipedia.org) 

■ Viikon kieli: Swahili (http://www.lausti.com/articles/languages/swahili.html) (YLE/Ykkösaamu, 
6.10.2006) 

■ Swahilin kielioppi (https://www.sprachenlernen24.de/archiv/grammatik/suaheli.pdf) 
(Sprachenlernen24) 

■ Swahilin kielioppi (http://www.kursnavet.se/kurser/swahili/pdf/gramatik.pdf) (Swahili steg ett) 

■ Kirja-arkku/swahili (https://peda.net/oppimateriaalit/kirja-arkku/materiaalit/swahilin-kieli) 








suomi-svvahili -sanakirja (https://fi.glosbe.com/fi/sw/) 

Bantukielet 


eteläsotho | ganda | herero | kiga | kongo | luhya | mwani | njandza | nyankole | oshivambo | pohjoissotho | ruanda 
I swahili I swazi I tswana I xhosa I zulu 


Noudettu kohteesta "https://fi.wikipedia.Org/w/index. php?title=Swahilin_kieli&oldid=18949694” 


Sivua on viimeksi muutettu 26. toukokuuta 2020 kello 19.21. 

